**PREKIŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

20 m. d. Nr.

Vilnius

Sutarties šalys:

**PIRKĖJAS**

|  |  |
| --- | --- |
| **Pavadinimas** | AB „Miesto gijos“ |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@miestogijos.lt](mailto:info@miestogijos.lt) |

**TIEKĖJAS**

|  |  |
| --- | --- |
| **Pavadinimas** |  |
| **Buveinės adresas** |  |
| **Juridinio asmens kodas** |  |
| **PVM mokėtojo kodas** |  |
| **Banko sąskaita** |  |
| **Atstovas ir atstovavimo pagrindas** |  |
| **Telefonas** |  |
| **El. pašto adresas** |  |

1. **SUTARTIES DALYKAS**

1.1. Sutarties dalykas yra Viešųjų vandenilio pildymo punktų (toliau – **Įranga/** **Prekės**) pirkimas–pardavimas, įskaitant Įrangos montavimą bei bandymų vykdymą. Prekių techniniai reikalavimai nurodyti Sutarties Specialiųjų sąlygų 1 priede „*Techninė specifikacija*“.

1. **SUTARTIES KAINA IR / ARBA KAINODAROS TAISYKLĖS, MOKĖJIMO SĄLYGOS**

2.1. Sutarčiai taikomas kainos apskaičiavimo būdas – fiksuota kaina. Prekių kiekis, kurį už fiksuotą kainą įsigyja Pirkėjas, nurodytas Specialiųjų sąlygų 2 priede „*Sutarties fiksuotos kainos išskaidymas“.*

2.2. Sutarties kaina yra *(nurodyti kainą skaičiais ir žodžiais be PVM),* neįskaitant pridėtinės vertės mokesčio (toliau – **PVM**). Sutarčiai taikomas (nurodyti procentą) procento dydžio PVM. Sutarties kaina, įskaitant PVM – *(nurodyti kainą skaičiais ir žodžiais su PVM)*.

2.3. Tiekėjui tinkamai įvykdžius sutartinius įsipareigojimus pagal Sutarties Specialiųjų sąlygų 3 priedą „*Prekių tiekimo/ montavimo grafikas”*, Pirkėjas sumoka Tiekėjui per Sutarties Bendrųjų sąlygų 5.11 punkte nurodytą terminą.

2.3.1. Pirkėjo mokėjimai vykdomi vadovaujantis Sutarties Specialiųjų sąlygų 7 priede „*Atsiskaitymų planas“* nustatyta tvarka*.*

2.3.2. Pirkėjas moka Tiekėjui avansą tokia tvarka:

2.3.2.1. avanso dydis – nustatytasSutarties Specialiųjų sąlygų 7 priede „*Atsiskaitymų planas“,*

2.3.2.2. avansas mokamas ne vėliau kaip per 30 (trisdešimt) kalendorinių dienių nuo Tiekėjo Pirkėjui pateiktos sąskaitos avanso gavimui.

2.3.2.3 sumokėtas avansas išskaitomas iš Pirkėjo Tiekėjui mokėtinų paskutinių sumų pagal Sutartį.

2.4. Sutarties maksimali kaina / Prekių įkainiai (Eur be PVM) Sutarties galiojimo laikotarpiu gali būti perskaičiuojami tokiomis sąlygomis:

2.4.1. Sutarties maksimali kaina / Prekių įkainiai (EUR be PVM) Sutarties galiojimo laikotarpiu galės būti perskaičiuojami ir keičiami, jeigu Lietuvos Respublikos metinė infliacija pagal suderintą vartotojų kainų indeksą, remiantis Valstybės duomenų agentūros Oficialiosios statistikos portalo[[1]](#footnote-2) duomenimis, buvo didesnė nei 5 proc. arba mažesnė nei -5 proc., pirmą kartą perskaičiuojant ne ankščiau kaip praėjus 6 (šešiems) mėnesiams po Sutarties įsigaliojimo (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*), kaina/įkainiai perskaičiuojami ne dažniau kaip kas 6 (šeši) mėnesiai. Vėlesnis kainų/įkainių perskaičiavimas negali apimti laikotarpio, už kurį jau buvo atliktas perskaičiavimas. Kainos/įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti kainą/ įkainius. Kaina/įkainiai perskaičiuojami pagal žemiau pateiktą formulę:

Cpn = Sn x (1 + I/ 100), kur

Cpn – perskaičiuotas Prekių įkainis;

Sn – Sutartyje numatytas Prekių įkainis;

I – Lietuvos Respublikos metinė infliacija pagal suderintą vartotojų kainų indeksą (infliacijos atveju teigiamas dydis, defliacijos atveju – neigiamas).

Duomenų šaltinis – [**https://osp.stat.gov.lt/**](https://osp.stat.gov.lt/), Pagrindiniai Lietuvos Respublikos rodikliai.

2.4.2. Perskaičiuota Sutarties maksimali kaina / Prekių įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.

2.4.3. Sutarties maksimalios kainos / Prekių įkainių perskaičiavimas įforminamas Šalių pasirašomu susitarimu, kuriame užfiksuojami perskaičiuota kaina/įkainiai ir šio perskaičiavimo įsigaliojimo sąlygos.

2.4.4. Sutarties maksimalios kainos / Prekių įkainių perskaičiavimas dėl kitų mokesčių pasikeitimo nebus atliekamas, išskyrus 2.4 punkte nurodytus perskaičiavimus.

**3. PREKIŲ KOKYBĖ IR PATIEKIMO TVARKA**

3.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Pirkėjui, vadovaujantis Sutarties Bendrųjų sąlygų 6 skyriaus nuostatomis, nustačius, kad Prekės turi trūkumų / defektų, Tiekėjas privalo ištaisyti Prekių trūkumus / defektus ne vėliau kaip per 30 (trisdešimt) kalendorinių dienų nuo Pirkėjo pranešimo gavimo dienos arba kitu Pirkėjo ir Tiekėjo suderintu protingu, technologiškai pagrįstu, terminu, reikalingu trūkumų pašalinimui/ defektų ištaisymui.

3.2. Prekės turi būti pilnai patiektos ir sumontuotos, t.y. visiškai paruoštos naudoti pagal Specialiųjų sąlygų 1 priede „*Techninė specifikacija*“ nurodytą paskirtį, ne vėliau kaip per 390 (tris šimtus devyniasdešimt) kalendorinių dienų nuo Sutarties įsigaliojimo dienos.

3.2.1. Prekės tiekiamos ir montuojamos - vadovaujantis Specialiųjų sąlygų 8 priede „*Sutarties etapai ir jų terminai“* nustatyta tvarka ir terminais.

*3.3.* Šalys susitaria, kad esminėmis Sutarties sąlygomis laikys Specialiųjų sąlygų 8 priede „*Sutarties etapai ir jų terminai*“ nurodytus 3, 5, 7 punktus. Prekių patiekimo/ sumontavimo ir Prekių pakeitimo naujomis / trūkumų / defektų pašalinimo terminai yra esminė Sutarties sąlyga pagal Bendrųjų sąlygų 6.2 p.

3.4. Tiekėjas pristato ir sumontuoja Prekes Specialiųjų sąlygų 1 priede „*Techninė specifikacija*“ nurodytu adresu pagal Specialiųjų sąlygų 3 priedą „*Prekių tiekimo/ montavimo grafikas”*, kurį Sutarties šalys suderina ne vėliau kaip per 30 (trisdešimt) kalendorinių dienų nuo Sutarties įsigaliojimo dienos.

3.5. Prekes priimti ir pasirašyti Prekių priėmimo–perdavimo aktą turinčio teisę Pirkėjo įgalioto asmens kontaktiniai duomenys: nurodomi Specialiųjų sąlygų 9 priede *„Įgaliotų asmenų kontaktiniai duomenys“*. Apie Pirkėjo įgalioto asmens pasikeitimą Pirkėjas informuoja Tiekėją Sutarties Specialiosiose sąlygose nurodytu Tiekėjo elektroniniu paštu ir atskiras Sutarties pakeitimas ar atskiras įgaliojimų įforminimas dėl šios priežasties nebus atliekamas.

3.6. Pristatydamas Prekes Pirkėjui, Tiekėjas privalo pateikti Sutarties Bendrosiose sąlygose (pridedamos 4 priede) nurodytus dokumentus bei dokumentus nurodytus Sutarties Specialiųjų sąlygų 1 priede „*Techninė specifikacija*“*.*

3.7. Prekių iškrovimas vykdomasTiekėjo jėgomis ir sąskaita*.*

3.8.Prekių montavimas vykdomasTiekėjo jėgomis ir sąskaita*.*

3.9. Prekių priėmimo metu **nustačius**, kad Prekės brokuotos, nekokybiškos (įskaitant nekokybišką sumontavimą) ir/ ar Prekių negalima naudoti pagal jų paskirtį, taip kaip numatyta Specialiųjų sąlygų 1 priede „*Techninė specifikacija*“, Pirkėjas įgyja teisę nepriimti **Prekių**. **Tiekėjas, tokiu atveju, šalina Prekių trūkumus Sutartyje numatyta tvarka ir terminais. Pirkėjas turi teisę nutraukti Sutartį joje numatytomis sąlygomis ir tokiu atveju, kaip vieną iš teisės gynybos būdų, pasirinkti grąžinti Prekes**. Grąžinus Prekes, Tiekėjas privalo per 30 (trisdešimt) kalendorinių dienų grąžinti Pirkėjui pastarojo sumokėtą šių Prekių kainą ir išrašyti kreditinę Sąskaitą, jei Pirkėjo buvo priimta pirminė Sąskaita. Grąžintas Prekes Tiekėjas pasiima savo jėgomis ir savo sąskaita. Nutraukus Sutartį, Tiekėjui **grąžinamas nepanaudotas** Sutarties įvykdymo **užtikrinimas**, **tačiau Tiekėjui** neatlyginami nuostoliai ir išlaidos, susiję su Sutarties nutraukimu **dėl Tiekėjo kaltės**.

3.10.Tiekėjas**,** pristatęs ir sumontavęs Prekes, savo sąskaitą privalės atlikti karštuosius bei šaltuosius bandymus, kaip numatyta Sutarties Specialiųjų sąlygų 1 priede „*Techninė specifikacija*“**, išskyrus elektros energija, už kurią apmoka Pirkėjas.** Tik pasiekus Prekių kokybinius garantuojamus parametrus, numatytus Sutarties Specialiųjų sąlygų 1 priede „*Techninė specifikacija*“, ir esant D kategorijos defektams, kaip numatyta Specialiųjų sąlygų 1 priedo „*Techninė specifikacija*“ - 2 priedo *„Garantuojami parametrai“* 7 punkto lentelėje, bus pasirašomas Galutinis prekių priėmimo-perdavimo aktas.

**4. PREKIŲ KOKYBĖS GARANTIJA**

4.1. Prekių kokybės garantijos terminas – ne mažiau kaip *12 mėnesiai nuo Galutinio perdavimo-priėmimo akto pasirašymo dienos.*

4.2. Prekių kokybės garantijos taikymo tvarka nustatyta Bendrosiose sąlygose.

4.3. Prekių kokybės garantinių įsipareigojimų įvykdymo užtikrinimas netaikomas.

**5. ŠALIŲ ATSAKOMYBĖ**

5.1.**Tiekėjo**Sutartinių įsipareigojimų netinkamam vykdymui, taikomos baudos Sutarties Specialiųjų sąlygų 8 priede „*Sutarties etapai ir jų terminai“* nustatyta tvarka ir terminais. Nustatoma maksimali delspinigių skaičiavimo riba - 20 (dvidešimt) procentų, skaičiuojama nuo Sutarties kainos, neįskaitant PVM.

5.2. Jei Pirkėjas uždelsia atsiskaityti už tinkamai Tiekėjo patiektas ir perduotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui **0,05 (penkių šimtųjų)** procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties kainos, neįskaitant PVM.

**5.3. Tiesioginiai nuostoliai ribojami Sutarties Bendrųjų sąlygų 8.8. punkte nustatyta 100 procentų Sutarties verte be PVM.**

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas:

### 6.1.1. besąlyginis, neatšaukiamas, pirmo pareikalavimo banko (garanto) arba draudimo bendrovės (draudiko) įsipareigojimas sumokėti Pirkėjui jo reikalaujamą sumą, jeigu Pirkėjas pateikia mokėjimo reikalavimą ir jame nurodo, kad Tiekėjas pažeidė savo įsipareigojimą (-us) pagal Sutarties sąlygas. Laidavimo draudimo atveju draudžiamuoju įvykiu turi būti laikomas pirmasis Pirkėjo pareikalavimas sumokėti draudimo išmoką dėl sutartinių įsipareigojimų neįvykdymo;

6.1.2. Sutarties įvykdymo užtikrinimas turi būti išduotas: (a) Europos Sąjungoje licencijuoto banko arba draudimo bendrovės; arba (b) banko ar draudimo bendrovės iš trečiosios šalies, kurie užtikrinimo išdavimo dieną turi turėti bent vienos tarptautinių reitingų agentūros patvirtintą investicinio lygio reitingą, ne mažesnį kaip: Standard & Poor’s – „A-“, Fitch – „A-“, Moody’s – „A3“ arba lygiavertį; reitingą turi atitikti bankas arba draudimo bendrovė, kuri išdavė užtikrinimą, arba bendrovių grupė, kuriai jie priklauso;

### 6.1.3. Sutarties įvykdymo užtikrinimas turi būti surašytas lietuvių arba anglų kalba (ir išverstas į lietuvių kalbą);

6.1.4. Sutarties įvykdymo užtikrinimo suma turi būti ne mažesnė, negu –***10 proc.* nuo Sutarties kainos be PVM**. Sutarties įvykdymo užtikrinimą įrodantis dokumentas pateikiamas Pirkėjui Sutarties Bendrųjų sąlygų 9.5 punkte nurodytu būdu ne vėliau kaip per **15 (penkiolika)** darbo dienų nuo Sutarties pasirašymo dienos. Jeigu vykdant Sutartį Sutarties kaina tampa didesnė negu Pradinės sutarties vertė, Tiekėjas privalo padidinti Sutarties įvykdymo užtikrinimo sumą, kad ji būtų ne mažesnė, negu 10 proc. nuo Sutarties kainos be PVM, ir pateikti tą patvirtinančius dokumentus Pirkėjui per **15 (penkiolika)** darbo dienų nuo Susitarimo, pagal kurį padidėja Sutarties kaina, sudarymo dienos. Tiekėjas privalo tokia pačia tvarka padidinti Sutarties įvykdymo užtikrinimo sumą kiekvieną kartą, kai padidėja Sutarties kaina;

### 6.1.5. Sutarties įvykdymo užtikrinimo suma turi būti nurodoma ir išmokama eurais;

### 6.1.6. Reikalaujama pagal Sutarties įvykdymo užtikrinimą suma turi būti išmokama ne vėliau nei per 10 dienų po Pirkėjo mokėjimo reikalavimo pateikimo garantui arba draudikui;

### 6.1.7. Sutarties įvykdymo užtikrinimas turi įsigalioti ne vėliau negu jo pateikimo Pirkėjui dieną;

### 6.1.8. Sutarties įvykdymo užtikrinime turi būti numatytas garanto arba draudiko besąlyginis įsipareigojimas sumokėti Pirkėjui jo mokėjimo reikalavime nurodytą sumą tiek kompensuoti Pirkėjo jau patirtoms išlaidoms dėl Tiekėjo pažeidimų, tiek apmokėti realioms būsimoms Pirkėjo išlaidoms;

### 6.1.9. Sutarties įvykdymo užtikrinimo suma gali būti mažinama tik garanto ar draudiko išmokėtomis sumomis;

### 6.1.10. Turi būti numatyta, kad Sutarties įvykdymo užtikrinimui turi būti taikomi Lietuvos Respublikos įstatymai, banko pateiktam užtikrinimui – Lietuvos Respublikos įstatymai arba Bendrosios garantijų pagal pirmą pareikalavimą taisyklės (Uniform Rules for Demand Guarantees, URDG, ICC Publication No. 758, 2010 m. redakcija);

### 6.1.11. Turi būti numatyta, kad bet kokius ginčus tarp garanto ar draudiko ir Pirkėjo, susijusius su Sutarties įvykdymo užtikrinimu, spręs Lietuvos Respublikos teismai.

6.2. Sutarties įvykdymo užtikrinimo būdai ir taikymo tvarka nustatyta Sutarties Bendrosiose sąlygose.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams ir Tiekėjui pristačius tinkamą Sutarties įvykdymo užtikrinimą įrodantį dokumentą, nustatytą Sutartyje.

7.2. Sutartis galioja iki visiško Sutartinių įsipareigojimų įvykdymo, bet ne ilgiau nei 24 mėn. nuo Sutarties įsigaliojimo dienos.

**8. KITOS NUOSTATOS**

*8.1.* Sutarčiai taikomi socialiniai kriterijai: NE.

8.2 Sutarčiai taikomos Bendrosios sąlygos, su kurių nuostatomis Tiekėjas yra susipažinęs ir jas vykdys.

*Jei tiekėjas yra PVM mokėtojas:*

8.3. Tiekėjas yra registruotas PVM mokėtoju Lietuvos Respublikoje. *Jei Tiekėjas yra registruotas PVM mokėtoju kitoje ES valstybėje, nurodyti kokioje ES valstybėje*.

*Jei tiekėjas nėra PVM mokėtojas:*

8.4. Tiekėjas nėra registruotas PVM mokėtoju Lietuvos Respublikoje.

8.5. Ši Sutartis sudaryta lietuvių kalba **ir/ar lietuvių-anglų kalbomis (viršenybė tekstui lietuvių kalba)** dviem egzemplioriais, turinčiais vienodą teisinę galią, po vieną kiekvienai Šaliai arba kvalifikuotais elektroniniais Šalių parašais. Sutartis Šalių perskaityta ir suprasta.

**9. KEIČIAMOS/NETAIKOMOS SUTARTIES BENDROSIOS DALIES NUOSATOS**

9.1. Sutarties Bendrosios sąlygos papildomos 3.1.16 punktu:

„3.1.16 Tiekėjas įsipareigoja, Pirkėjui pareikalavus, ne vėliau kaip per 30 kalendorinių dienų nuo raštiško Pirkėjo pranešimo gavimo, sudaryti trišalę programinės įrangos išeities kodo deponavimo sutartį (angl. software escrow agreement) su Pirkėjo nurodytu deponavimo paslaugos teikėju ar kitu būdu perduoti išeities kodą (pvz. GitHub, kitos repozitoriumų paskyros ar laikmena). Programinės įrangos išeities kodo deponavimo sutartis ar kiti aukščiau nurodyti išeities kodo perdavimo būdai turi užtikrinti programinės įrangos naujausios versijos išeities kodo, dokumentacijos ir kitų būtinų elementų deponavimą (saugojimą) ir perdavimą, kad Pirkėjas galėtų užtikrinti programinės įrangos naudojimo ir palaikymo tęstinumą įskaitant, bet neapsiribojant Tiekėjo nemokumo, veiklos nutraukimo ar esminio sutarties pažeidimo atvejais. Programinės įrangos išeities kodo deponavimo sutarties sudarymo ir palaikymo ar kitu būdu perduoto išeities kodo išlaidas padengia Pirkėjas. Tiekėjas privalo nedelsdamas informuoti Pirkėją apie bet kokias aplinkybes, kurios gali turėti įtakos Tiekėjo mokumui, veiklos tęstinumui, gali lemti veiklos nutraukimą ar kitaip turėti įtakos Pirkėjo įsigytos programinės įrangos veikimui.“

9.2. Sutarties Bendrųjų sąlygų 4.3. punktas pakeičiamas taip:

„4.3. Pirkėjas turi teisę, raštu informavęs Tiekėją, sulaikyti apmokėjimą už Prekes pagal Sutarties sąlygų 7 priedą „Atsiskaitymų planas“ numatytą progresą iki žemiau aptartų aplinkybių pašalinimo, jei Tiekėjas nevykdo kurio nors savo įsipareigojimo pagal šią Sutartį ir per Pirkėjo nurodytą terminą nepašalina Sutarties pažeidimo Pirkėjo priimtinu būdu.“

9.3.Sutarties Bendrųjų sąlygų 5.12 punktas pakeičiamas taip:

„5.12. Jei tai numatyta Sutarties SD, Pirkėjas SD numatyta tvarka sumoka Tiekėjui Sutarties SD numatyto dydžio avansą.“

9.4.Sutarties Bendrųjų sąlygų 8.8. punktas pakeičiamas taip:

„8.8. Šalys susitaria, kad Tiekėjas visais atvejais įsipareigoja atlyginti tik tiesioginius Pirkėjo nuostolius. Tiekėjo tiesioginiai nuostoliai, jeigu specialiosiose sąlygose nenumatyta kitų išlygų, ribojama 100 procentų Sutarties vertės be PVM.“

9.5.Sutarties Bendrųjų sąlygų 9.6. punktas pakeičiamas taip:

„9.6. Jeigu Tiekėjas Sutartyje nustatyta tvarka Sutarties nesudaro arba nepateikia Sutarties įvykdymo užtikrinimo per 15 (penkiolika)darbo dienų po Sutarties pasirašymo, Sutartis laikoma nesudaryta, o Pirkėjas turi teisę pasinaudoti pasiūlymo galiojimo užtikrinimu. Tiekėjui pateikus tinkamą Sutarties įvykdymo užtikrinimą, Pirkėjas per 10 (dešimt) kalendorinių dienų grąžina pasiūlymo galiojimo užtikrinimą.“

9.6. Sutarties Bendrųjų sąlygų 9.1.3. punktas netaikomas.

**PRIDEDAMA:**

1 priedas – Techninė specifikacija.

2 priedas – Sutarties fiksuotos kainos išskaidymas.

3 priedas – Prekių tiekimo/ montavimo grafiko lentelė.

4 priedas – Bendrosios sąlygos.

5 priedas – Tiekėjo pasiūlymas Pirkimui (prie Sutarties atskirai nepridedamas, originalas saugomas (nurodyti kur saugoma).

6 priedas – Sutarties įvykdymo užtikrinimas, pridedamas po Sutarties pasirašymo (originalas saugomas (nurodyti kur saugoma)) (jei Sutarties įvykdymo užtikrinimas Sutarčiai netaikomas – šis punktas ištrinamas).

7 Priedas – Atsiskaitymų planas.

8 Priedas – Sutarties etapai ir jų terminai.

9 Priedas - Įgaliotų asmenų kontaktiniai duomenys.

10 Priedas – Galutinis prekių priėmimo - perdavimo aktas.

**10. ŠALIŲ ADRESAI IR REKVIZITAI**

|  |  |  |
| --- | --- | --- |
| **Pirkėjas**  **AB „Miesto gijos“** | | **Tiekėjas** |
|  | |  |
|  |
|  | |  |

[*Atstovo pareigos, vardas, pavardė*][*Atstovo pareigos, vardas, pavardė*]

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

1. https://osp.stat.gov.lt/ [↑](#footnote-ref-2)